stanford-oval/wikipedia huggingface dataset:
+'Justments
הערות שוליים

1 2  "Bill Withers US albums chart history". allmusic.com. Retrieved 2011-08-29.
| ביל וית'רס |
| --- | --- | --- |
| אלבומי אולפן | Just as I Am • Still Bill • +'Justments • Making Music • Naked & Warm • Menagerie • 'Bout Love • Watching You, Watching Me |  |
| אלבומי הופעה | Live at Carnegie Hall |  |
| אלבומי אוסף | Bill Withers' Greatest Hits • The Essential Bill Withers |  |
| סינגלים | "Ain't No Sunshine" • "Grandma's Hands" • "Lean on Me" • "Use Me" • "Who Is He" • "Lovely Day" • "Better Off Dead" • "Oh Yeah!" • "Something That Turns You On" • "We Could Be Sweet Lovers" |  |
| --- | --- |
בקרת זהויות :  MusicBrainz release group: 4f89d204-bdc1-4fed-92d0-93f5f1a875d5
תמיר גינץ

| --- | --- |

 לידה:  23 בנובמבר 1966 (בן 57) חיפה, ישראל 
 מדינה:  ישראל 
 מקום לימודים:  אוניברסיטת חיפה 
 
תמיר גינץ (נולד ב-23 בנובמבר 1966) הוא כוריאוגרף, מייסד ומנהל להקת המחול קמע, רקדן ומורה למחול ישראלי.
קורות חיים

גינץ נולד בחיפה לשרה (נולדה בארץ ישראל בשנת 1934) ועמרם (אנדור) גינץ (נולד בהונגריה ב-1931 ועלה לישראל ב-1948). מורתו הראשונה וזו שגרמה לו להתאהב באמנות המחול הייתה אחותו טלי. בנעוריו הרחיב את השכלתו במחול בסטודיו של אילנה כליף בנהריה ובאולפן של הרקדן קאי לוטמן בחיפה. בזמן שירותו הצבאי בשלישות חיל הים בחיפה, עלה לראשונה על במה סמי-מקצועית כרקדן ב'בלט חיפה' בהדרכתם של אילנה ואדם פסטרנק. לאחר השירות הצבאי למד בסדנת המחול הקיבוצית במטה אשר בהנהלת יהודית ארנון ובאולפן למחול בת-דור בתל אביב. בשנת 1989 הוא השתלם בבית הספר למחול מודרני בלונדון, בקורס אינטנסיבי בטכניקת גרהם בהובלתו של רוברט קוהאן.
לאחר שהשלים לימודי תואר ראשון בשפה וספרות אנגלית ובסוציולוגיה ואנתרופולוגיה באוניברסיטת חיפה, הוא הצטרף כרקדן לאנסמבל להקת מחול בת-שבע בניהולו של אוהד נהרין (1991–1992). משנת 1991 גינץ לימד מחול מודרני באולפן בת-דור ובמרכז למחול ביכורי העיתים בתל אביב. מאוחר יותר השלים גם את לימודיו במסלול למחול בסמינר הקיבוצים לתואר מורה מוסמך בכיר ותעודת הוראה.
לאולפן בת-דור בתל אביב הגיע גינץ כתלמיד במסלול בוגרים בשנת 1990, בעקבות המלצה שקיבלה ז'נט אורדמן, המנהלת האמנותית של אולפן בת-דור ולהקת בת-דור. אורדמן טיפחה וליוותה את גינץ במהלך עשר שנים עד 2002, אך לא התערבה בפיתוח הסגנון הכוריאוגרפי שלו.. היא שלחה אותו להשתלמויות מקצועיות בניו יורק ב-Martha Graham Contemporary Dance School וב- Alvin Ailey American Dance School, שם למד מבכירים בתחום המחול, בהם קרול פריד מנהלת החזרות בלהקתה של מרתה גרהם, ריצ'רד גיבסון המורה לבלט ואנה מארי פורסייט, המומחית לשיטת הורטון מבית הספר של אלווין איילי.
באולפן בת-דור הוא לימד מחול מודרני, ובהמשך הפך שם למורה ראשי בתחום. כבר בתחילת דרכו כמורה בבת-דור הוא גם יצר ריקודים לתלמידים מתקדמים בסדנאות בת-דור.
פרסים

פרס המבקרים הדני לכוריאוגרף צעיר ע"ש אלברט גובייה 1997 – רציף 1
פרס שרת התרבות והספורט ליצירה בתחום הציונות תשע"ד 2014 - שרול
פרס שרת התרבות והספורט ליצירה בתחום הציונות תשע"ה 2015 - במדבר דברים
הערות שוליים

↑    סמדר שיר, הסליחה גמישה מהשנאה, באתר "ידיעות אחרונות", 23 באוקטובר 2017
↑  טל אימגור, הכי קלאסי: 10 שאלות לתמיר גינץ, באתר הארץ, 22 בפברואר 2012
↑  הילה גושן, "שיחה עם אמן: פסיפס ילדות קרייתי" הד הקריות-עכבר העיר, 11 בפברואר 2011
1 2  רנה בדש, אולפן בת-דור להכשרת רקדנים: לחולל מרחב של הצלחה, בתוך: בת-דור: סיפורה של להקה , רסלינג, 2020, עמ' 165-166.
↑  רות אשל, מחול פורש כנפים: יצירה ישראלית לבמה 1920-2000, הוצאת יומני מחול, 2016, עמ' 544
↑  מחול - מגמת המחול של בליך בתיאטרון היהלום, באתר הבמה, ‏7 במרץ 2012
↑  Atira Winchester, "Beersheba's 'Secret Garden'", 17 December 2003; Jerusalem Post
↑  רות אשל, "גן נעול" גלריה, הארץ, 2 ביוני 2003
↑  Deborah Friedes Galili, Contemporary dance in Israel, Spain: Bubok Publishing S.L, עמ' 147-149, ISBN 9788468602523
↑  Tal Levin, 2014-06-14. "Dancing Up a Desert Storm". Haaretz (באנגלית). נבדק ב-2022-03-01.{{cite news}}:  תחזוקה - ציטוט: numeric names: authors list (link)
↑   רות אשל, להקת "קמע" בורחת למדבר, באתר הארץ, 19 ביוני 2014
↑  ענת זכריה, עניין - תמיר גינץ מתחבר למדבר, באתר הבמה, ‏6 באפריל 2014
↑  צבי גורן, בידור - לא נודע! - האפוקליפסה הבאה, באתר הבמה
↑  מאיה כהן, לרקוד לצלילי המדבר, ישראל היום, 19 במרץ 2014
↑  אורה ברפמן, להקת מחול קמע- תמיר גינץ: 'מותר רק לאהוב'(בכורה) ונאצ'ו דואטו: 'גנאווה'(2005),סוזן דלל, 22 במרץ., באתר ריקודיבור, ‏23 במרץ 2017
↑  פרויקט "קמע בקהילה", באתר להקת המחול קמע
| --- | --- |
בקרת זהויות :  VIAF: 165154380889430290023   WorldCat (עם VIAF): 165154380889430290023
שונות

בתורת ההסתברות וסטטיסטיקה, שׁוֹנוּת (סימון:  \operatorname {Var} (X) מהמילה האנגלית Variance) היא מדד לפיזור ערכים באוכלוסייה נתונה ביחס לתוחלת שלה. מושג זה הוצג לראשונה על ידי רונלד פישר בשנת 1918.
באופן אינטואיטיבי, השונות היא המרחק (הריבועי) הממוצע של כל ערך, מהממוצע של כל הערכים. כלומר, אם השונות שווה אפס, כל הערכים זהים. ככל שהערך השונות עולה, כך הערכים "מפוזרים" יותר. מכיוון שהשונות מודדת מרחק, ערכה תמיד יהיה אי-שלילי.
השונות מוגדרת עבור משתנה רציף ועבור משתנה בדיד, וניתן לחשב אותה באופן תאורטי מפונקציית ההסתברות או לחשב אותה ביחס לאוכלוסייה או למדגם נתונים. יש התפלגויות (כגון התפלגות קושי) שהתוחלת שלהן אינה מוגדרת; וכאלה שהתוחלת שלהן מוגדרת, אבל השונות אינה מוגדרת.
היות שיחידות השונות הן ריבוע יחידות האוכלוסייה, דבר המקשה על השוואת גדלים, נעשה שימוש גם במושג סטיית תקן, השווה לשורש השונות, ומציג את הפיזור הממוצע ביחידות המקוריות.
הגדרה

עבור המשתנה המקרי  X – בדיד או רציף – אם נסמן (כרגיל) את התוחלת שלו ב- \mu , אז השונות שלו מוגדרת כתוחלת של ריבוע המרחק מן המשתנה לתוחלת שלו:
\operatorname {Var} (X)\;{\overset {\underset {\mathrm {def} }{}}{=}}\;\mathbb {E} [(X-\mathbb {E} [X])^{2}]=\mathbb {E} [(X-\mu )^{2}]
מפיתוח אלגברי קצר מתקבל:
כל זאת בתנאי שהאינטגרלים או הסכומים המעורבים בחישוב מתכנסים.
חישוב שונות > משתנה מקרי בדיד

בהינתן פונקציית הסתברות בדידה x1 ↦ p1, ..., xn ↦ pn, ערך השונות נתון בנוסחה
.
חישוב שונות > משתנה מקרי רציף

בהינתן פונקציית הסתברות רציפה, חישוב השונות נתון על ידי
כאשר  \mu  הוא ערך התוחלת
והאינטגרל מחושב על פני כל מקור פונקציית ההסתברות – במקרה של תומך חסום, על פני כל ערכי התומך.
דוגמאות > התפלגות נורמלית

ההתפלגות נורמלית עם הפרמטרים μ ו-σ היא התפלגות רציפה עבורה פונקציית צפיפות ההסתברות נתונה על ידי:
כאשר μ הוא התוחלת, ערך השונות נתון על ידי:
חישוב אינטגרל זה על הפונקציה המכונה גאוסיין ניתן לביצוע באמצעות אינטגרלים כפולים ומעבר לקואורדינטות קוטביות.
להתפלגות הנורמלית תפקיד מכריע בעולם ההסתברות עקב משפט הגבול המרכזי.
דוגמאות > התפלגות מעריכית

התפלגות מעריכית עם הפרמטר λ ו-σ היא התפלגות רציפה עבורה תומך חצי אינסופי (הישר האי שלילי) פונקציית צפיפות ההסתברות נתונה על ידי:
ערך התוחלת שלה נתון על ידי μ = λ−1. ערך השונות נתון על ידי:
לכן עבור משתנה מקרי המתפלג באופן מעריכי σ2 = μ2.
דוגמאות > התפלגות פואסון

התפלגות פואסון עם הפרמטר λ היא התפלגות בדידה עבור אינדקס k מספר טבעי א-שלילי, פונקציית הסתברות עבור k נתונה על ידי:
ערך התוחלת הוא μ = λ. ערך השונות נתון על ידי:
לכן עבור משתנה מקרי המתפלג פואסון σ2 = μ.
דוגמאות > ההתפלגות הבינומית

ההתפלגות הבינומית עם הפרמטרים n ו-p היא התפלגות בדידה, המוגדרת לפי  P(k)={n \choose k}p^{k}(1-p)^{n-k}. ערך התוחלת הוא μ = np. ערך השונות הוא  \operatorname {Var} (X)=np(1-p).
דוגמאות > ההתפלגות הבינומית > הטלת מטבע

התפלגות בינומית עם מקדם  p=0.5 מתארת את ההסתברות לקבלת  k עץ מתוך  n הטלות. לכן ערך התוחלת של כמות העצים שהתקבלו נתונה על ידי:  {\frac {n}{2}}, וערך השונות על ידי:  {\frac {n}{4}}.
דוגמאות > התפלגות אחידה > קובייה הוגנת

ניתן למדל הטלת קובייה הוגנת בעלת 6 צדדים על ידי משתנה מקרי בדיד המקבל ערכים בין 1 ל-6, בהסתברות שווה והיא  \textstyle {\frac {1}{6}}. ערך התוחלת הוא:
(1 + 2 + 3 + 4 + 5 + 6)/6 = 3.5. ולכן נחשב את השונות להיות
דוגמאות > התפלגות אחידה > המקרה הכללי

משתנה מקרי X בעל התפלגות אחידה  \textstyle {\frac {1}{n}} אשר מקבל את הערכים הטבעיים בין 1 ל-n. נחשב את השונות על ידי:
תכונות

השונות תמיד אי שלילית  \operatorname {Var} (X)\geq 0
השונות של משתנה מקרי שווה לאפס אם ורק אם המשתנה המקרי מקבל ערך קבוע בהסתברות 1
השונות של טרנספורמציה ליניארית על המשתנה המקרי  X היא:  \operatorname {Var} (aX+b)=a^{2}\operatorname {Var} (X) כאשר  \ a,\,bהם קבועים ממשיים.
השונות (Variance) שווה לשונות המשותפת (Covariance) של המשתנה עם עצמו:  \operatorname {Var} (X)=\operatorname {Cov} (X,X), כאשר  \operatorname {Cov} (Y,Z)) מסמן את השונות המשותפת של המשתנים  Y,Z.
השונות של סכום משתנים מקריים X,Y היא: \operatorname {Var} (X+Y)=\operatorname {Var} (X)+2\operatorname {cov} (X,Y)+\operatorname {Var} (Y) . \operatorname {Var} \left(\sum _{i=1}^{n}X_{i}\right)=\sum _{i=1}^{n}\sum _{j=1}^{n}\operatorname {Cov} (X_{i},X_{j})=\sum _{i=1}^{n}\operatorname {Var} (X_{i})+2\sum _{1\leq i}\sum _{<j\leq n}\operatorname {Cov} (X_{i},X_{j}) בנוסף, השונות המשותפת של כל זוג משתנים מתאפסת אם הם בלתי תלויים – כך שאם כל המשתנים המקריים בלתי תלויים זה בזה, אז השונות של סכום המשתנים המקריים תהיה שווה לסכום השונויות של כל אחד מהם.
ניתן להרחיב את התכונה לחישוב שונות סכום משתנים מקריים כך:
משפט השונות השלמה: אם  X,Y משתנים מקריים, והשונות של  Y סופית, אפשר לפרק את השונות של  X באופן הבא:
 \operatorname {Var} (X)=\mathbb {E} (\operatorname {Var} (X|Y))+\operatorname {Var} (\mathbb {E} (X|Y)).
שונות האוכלוסייה ושונות המדגם > שונות האוכלוסייה

עבור אוכלוסייה סופית (שהתפלגותה אינה ידועה) ניתן לחשב את השונות בעזרת הנוסחה:
{\overline {x}} - ממוצע האוכלוסייה.

 \ N - מספר האיברים באוכלוסייה.
נוסחה שימושית לחישוב שונות האוכלוסייה:
שונות האוכלוסייה ושונות המדגם > שונות המדגם

בהינתן מדגם מקרי פשוט  (y_{1},\dots ,y_{N}) אם נסתכל על המדגם עצמו כעל אוכלוסייה בפני עצמה, אז שונות המדגם נתונה על ידי הנוסחה:  s^{2}={\frac {1}{N}}\sum _{i=1}^{N}\left(y_{i}-{\overline {y_{N}}}\right)^{2} .
שונות המדגם היא אומד מומנטים עבור שונות האוכלוסייה. בהתפלגות הנורמלית שונות המדגם היא גם אומד נראות מרבית עבור שונות האוכלוסייה.
שונות האוכלוסייה ושונות המדגם > אומד חסר הטיה לשונות האוכלוסייה

כאשר נתון מדגם מקרי פשוט  (y_{1},\dots ,y_{N}) ניתן לאמוד את שונות האוכלוסייה על ידי הנוסחה:  s^{2}={\frac {1}{N-1}}\sum _{i=1}^{N}\left(y_{i}-{\overline {y}}\right)^{2} ; בתנאים רגילים, זהו אומד בלתי מוטה. אם הנתונים מעוגלים בזמן המדידה, יש להפעיל את תיקון שפרד. עקב היותו אומד חסר הטיה, אומד זה הוא המקובל בשימוש בתחום הסטטיסטיקה.
נוסחה שימושית אחרת לחישוב האומד לשונות:  s^{2}={\frac {\sum _{i=1}^{N}x_{i}^{2}-(\sum _{i=1}^{N}x_{i})^{2}/N}{N-1}}\!.
ראו גם

שונות משותפת
סטיית תקן
משתנה מקרי
תוחלת
שלמה שאלתיאל

| --- | --- |

 לידה:  13 במרץ 1932 (בן 92) סופיה, ממלכת בולגריה 
 ענף מדעי:  היסטוריה
 מקום מגורים:  המעפיל 
 תאריך עלייה:  10 בפברואר 1949
 מקום לימודים:  סמינר הקיבוצים (1959)  אורנים - המכללה האקדמית לחינוך (1970)  אוניברסיטת תל אביב (2001) 
 מנחה לדוקטורט:  אניטה שפירא, מיכאל קונפינו 
 מוסדות:  הקיבוץ הארצי השומר הצעיר (1975–1978)  המעפיל (1986–1988)  מעיין שחר (1978–1986)  יד יערי (1993–2014) 
 תרומות עיקריות
 חקר תולדות התנועה הקיבוצית, תנועות הנוער ויהדות בולגריה
 
שלמה שֶאלתיאל (נולד ב-13 במרץ 1932, סופיה, ממלכת בולגריה) הוא היסטוריון, חוקר תולדות התנועה הקיבוצית, תנועות הנוער ויהדות בולגריה, מורה ומנהל בתי ספר, איש ציבור, סופר ילדים ומשורר.
ראשית חייו

שלמה שאלתיאל נולד בסופיה בירת בולגריה למשפחה יהודית-ספרדית. הוא רכש השכלה יסודית בבית הספר העברי של הקהילה היהודית בסופיה, ובהמשך רכש השכלה תיכונית בבית הספר הטכני בעירו. במהלך מלחמת העולם השנייה גורשו הוא ומשפחתו מסופיה לעיר חאסקובו. ב-1945 הצטרף לקן תנועת החלוץ ושנה מאוחר יותר לתנועת השומר הצעיר בבולגריה. בין השנים 1947–1949 היה מדריך, חבר ההנהגה בקן סופיה וחבר ההנהגה הארצית של השומר הצעיר. ב-10 בפברואר 1949 עלה לישראל והתיישב בקיבוץ עין המפרץ.
בין השנים 1950–1951 שירת בצה"ל בחטיבת הנח"ל ובהמשך במשך שנה ביצע שירות ללא תשלום בגרעין נח"ל בקיבוץ המעפיל.
קריירה מקצועית > חינוך והוראה

בין השנים 1952–1953 למד בסמינר למדריכי עליית הנוער בירושלים, ובהמשך ועד 1957 היה מורה ומדריך של חברת נוער עולה "החותרים" בקיבוצו. ב-1959 סיים את סמינר הקיבוצים במסלול הוראה לבתי ספר יסודיים, ועד 1968 לימד וניהל את בית הספר היסודי בקיבוץ המעפיל. בין השנים 1968–1970 למד במכללת אורנים והוסמך להוראה בחינוך העל-יסודי. בין 1971–1975 הועסק כמורה ומחנך בבית הספר התיכון מעיין בעין החורש, ובין 1978–1986 ניהל את בית הספר. בתווך, בין 1975–1978, היה רכז מוסדות החינוך של הקיבוץ הארצי במחלקת החינוך של התנועה.
קריירה מקצועית > היסטוריה

את השכלתו האקדמית רכש שאלתיאל באוניברסיטת תל אביב. ב-1982 סיים תואר ראשון בהיסטוריה כללית, ב-1989 רכש תואר מוסמך אוניברסיטה בהיסטוריה של עם ישראל וב-2001 סיים דוקטורט בהנחיית אניטה שפירא ומיכאל קונפינו. עבודת הדוקטורט שלו עסקה בעלייה והעפלה מבולגריה ודרכה בשנים 1939–1949. בין השנים 2004–2005 עשה פוסט-דוקטורט כעמית מחקר ביד ושם.
בין השנים 1988–1993 כיהן שאלתיאל כמנהל המכון לחקר תנועות הנוער בגבעת חביבה, ובין 1993–2013 כיהן כמנהל המדעי של יד יערי, וכאחראי על המחקר והפרסומים של המרכז לתיעוד ולחקר השומר הצעיר והקיבוץ הארצי, בגבעת חביבה. הוא המשיך לעבוד שנה נוספת ביד יערי, וב-2014 פרש לגמלאות. לאורך הקריירה המקצועית פרסם שאלתיאל עשרות מאמרים, חוברות וספרים וכן ערך ספרים. מחקרו התמקד בתולדות התנועה הקיבוצית, מנהיגיה, אורחות חיי הקיבוץ, תנועות הנוער הציוניות בישראל ובעולם, ויהדות בולגריה. כתביו התפרסמו בעברית, באנגלית, בבולגרית ובלאדינו.
קריירה מקצועית > פעילות ציבורית

לאורך שנות פעילותו עסק שאלתיאל בפעילות ציבורית ענפה. במשך כעשור הוא כיהן כחבר מועצת הסתדרות המורים, כחבר הוועד הפועל של הקיבוץ הארצי – השומר הצעיר במשך שמונה שנים. בין השנים 1986–1988 כיהן כמזכיר קיבוץ המעפיל. במשך שש שנים כיהן כחבר הנהלת "איחוד עולי בולגריה". הוא חבר ועד ההתאחדות לשיתוף ואחווה בין ישראל לבולגריה. ב-2021 נמנה עם מייסדי עמותת "בית מורשת יהדות בולגריה ביפו" וחבר ועדת התוכן שלה.
מבחר מפרסומיו > ספרים > היסטוריה

יעקב חזן, שלמה שאלתיאל (עורך), ילדות ונעורים: פרקים אוטוביוגרפיים, הוצאת ספרית פועלים, מרחביה, 1993, ISBN 9789650422318
שלמה שאלתיאל (עורך), היומן: יומנו של קיבוץ השומר־הצעיר לוחמי הגיטאות ע״ש טוסיה אלטמן, 1945–1948, הוצאת יד יערי, גבעת חביבה, 1997, ISBN 9789659013609
שלמה שאלתיאל (עורך), אמנות בשירות רעיון כרזות השומר הצעיר 1937–1967, הוצאת יד יערי, גבעת חביבה, 1999, ISBN 9789659013630
שלמה שאלתיאל (עורך), הניפו דגל!: דגלי השומר הצעיר: מאה שנים ראשונות, הוצאת יד יערי, גבעת חביבה, 2014, ISBN 9789657639016
שלמה שאלתיאל (עורך), אל מחוזות ילדותנו: כך חיינו, כך חווינו, בפיוט, בסיפור ובציור, מימי הילדות והנעורים בקיבוץ המעפיל, דליה, 2016, ISBN 9789655181487
מארץ הולדת למולדת עלייה והעפלה מבולגריה ודרכה בשנים 1939–1949, הוצאת עם עובד, תל אביב–יפו, 2004, ISBN 9651317116
שני דגלים לציונות תכלת וגם אדום מפלגת פועלי ציון פלובדיב בולגריה 1910–1912, הוצאת מערכת, קיבוץ דליה, 2015, ISBN 9789655181395
שלמה שאלתיאל (עורך), ספינת המעפילים סלבדור, הוצאת עמותת סלבדור לשימור מורשת יהודי בולגריה, ירושלים, 2020, ISBN 9789655993974
תום נעורים ולהט עשייה השומר הצעיר בבולגריה 1923–2020, הוצאת מורשת, הוצאת יד יערי, גבעת חביבה, 2021, ISBN 9789659261697
הציונות בבולגריה, הוצאת מרכז זלמן שזר, ירושלים, 2021, ISBN 9789652272638
От родина към отечеството, емиграция и нелегална имиграция от и през България в периода 1939-1949, УИ "Св. Климент Охридски", 2008, ISBN 9789540726816
Ционизмът в България : особености на едно лидерско движение, Орбел, София, 2012, ISBN 9789544961077
Two banners of Zionizm – blue and red, The "Poaley Zion" Party, Plovdiv, Bulgaria (1910-1912), Vesela, 2019
מבחר מפרסומיו > ספרים > ספרות ילדים

יער קסום, הוצאת קיבוץ המעפיל, מאייר: יעקב גוטרמן, המעפיל, 2010.
מבחר מפרסומיו > ספרים > שירה

כפרח ענוג, הוצאת מערכת, קיבוץ דליה, 2017, ISBN 9789655181524
חיים אישיים

מאז 1951 חבר שלמה שאלתיאל בקיבוץ המעפיל. היה נשוי לעפרה (1931–2022), ולהם 3 ילדים, נכדים ונינות.
הערות שוליים

↑  עמיתי מחקר לפוסט דוקטורט, באתר יד ושם (באנגלית).
↑  שלמה שאלתיאל תקציר ביוגרפי, באתר "כולנו בולגרים".
↑  שלמה שאלתיאל, באתר יד יערי (באנגלית).
↑  ההתאחדות לשיתוף ואחווה בין ישראל לבולגריה, באתר guidestar.
↑  עמותת בית מורשת יהדות בולגריה ביפו, באתר guidestar.
| --- | --- |
בקרת זהויות :  NLI: 987007268041905171  GND: 1033480584  ISNI: 0000 0000 6663 5739  LCCN: no93036996  SUDOC: 179977970  VIAF: 64318738   WorldCat (עם VIAF): 64318738
תזרים תהליך

תזרים תהליך הוא תרשים הנדסי המשמש בהנדסת תהליך, הנדסה כימית וכימיה. התרשים משמש להצגת הזרמים העיקריים, הציוד העיקרי והבקרה של מתקנים ומפעלים תהליכיים.
תזרים תהליך נקרא גם PFD לפי ראשי התיבות באנגלית Process Flow Diagram. תזרים התהליך מציג את הקשרים העיקריים בין פירטי הציוד ואיננו מראה קשרים משניים וחלקי ציוד משניים. תרשים התהליך משמש כלי עיקרי בתיכּוּן עקרוני ובהצגת התהליך של המתקן שיבצע את התהליך המתוכנן. תזרימי התהליך שורטטו בעבר על גבי רצף של דפי שרטוט גדולים תוך הקפדה והתאמה של הקווים העוברים מדף אל דף, משורטטים מאז תחילת המאה ה-21 באמצעות מחשב ובעזרת תוכנות מחשב מיוחדות.
תכולה

תזרימי תהליך כוללים בדרך כלל:
זרמים עיקריים בתהליך
פירטי ציוד עיקריים
בירזי בקרה
חיבורים תהליכיים למערכות אחרות
זרמים עוקפים וזרמי סחרור עיקריים
נתוני עבודה עיקריים כמו טמפרטורה, לחץ, ספיקה, צפיפות
מיספור זרמים עיקריים וטבלת נתונים לזרמים
תזרימי תהליך אינם כוללים בדרך כלל:
גודל הצנרת
מספרי קווים ומפרטי צנרת
קווים וזרמים משניים
ברזי ניתוק
ניקוזים ואוורורים
פורקים ואמצעי ביטחון
מידע מפורט אודות הצנרת
דוגמאות > תזרים תהליך של יחידה תהליכית בודדת

תזרים התהליך המוצג להלן מתאר יחידת תהליך הנדסית לייצור אמינים:
דוגמאות > תזרים תהליך הכולל מספר יחידות מורכבות

תזרים התהליך המוצג להלן הוא דוגמה לתרשים כללי בצורת דיאגרמת מלבנים המתאר את היחידות השונות בתהליך אופייני של בית זיקוק של דלק:
תקנים לשרטוטי תהליך

BS EN ISO 10628: Flow Diagrams For Process Plants - General Rules
DIN 28004 P1: Flow Sheets And Diagrams Of Process Plants; Concepts, Types of Diagram, Information Content
DIN 28004 P2: Flow Sheets And Diagrams Of Process Plants Drawing Instructions
DIN 28004 P3: Flow Sheets And Diagrams Of Process Plants
DIN 28004 P4: Flow Sheets And Diagrams Of Process Plants; Symbols
ISO 10628: Flow Diagrams For Process Plants - General Rules
DIN 28004 P10: Flow Sheets And Diagrams Of Process Plants; Terms And Definitions
ANSI Y32.11: Graphical Symbols For Process Flow Diagrams
SAA AS 1109: Graphical Symbols For Process Flow Diagrams For The Food Industry
ראו גם

תזרים צנרת ומכשור
לקריאה נוספת

M. S. Ray M.G. Sneesby, Chemical Enginering Design Project, A case Study Approach, Gordon and Breach Science Pub. 1998.
R. Turton R.C. Bailie, W.B. Whiting, J. A. Shaeiwitz, Analysis, Synthesis and Design of Chemical Processes, Prentice Hall, 2003.
Ullman’s Encyclopaedia of Chemical Technology, 6th Edition, Wiley-VCH, 2002.
Kirk-Othmer Encyclopaedia of Chemical Technology, 4th Edition, Wiley, 2001.
Rip Weaver, Process Piping Drafting, 3rd Edition 1992. Gulf Publishing Company
תזרים תהליך אופייני למתקן אמינים
תרשים אופייני של בית זיקוק
תרבות גרמניה המזרחית

התרבות בגרמניה המזרחית הייתה שילוב של לאומיות גרמנית עם עקרונות הריאליזם הסוציאליסטי. תחומים שונים של תרבות כמו ספרות, ציור, מוזיקה וקולנוע נשלטו על ידי המדינה ומפלגת האיחוד הסוציאליסטי. השלטונות מנעו כניסת "תרבות מנוונת" (מוזיקה מנוונת, אמנות מנוונת) ולעומת זאת עודדו תרבות "אנטי-פשיסטית" וקומוניסטית. התרבות שימשה במידה רבה ככלי של המדינה להפיץ את האידאולוגיה הסוציאליסטית והקומוניסטית ופחות לביטוי האישי.
תקליט של Lied der zeit, חברת מוזיקה מזרח גרמנית, 1950
מוזיקה

כחלק מהלאומיות המזרח גרמנית, הייתה ציפייה מזמרים לשיר בגרמנית כדי לרומם את התרבות הגרמנית, אך ברבות השנים הותר מעט הרסן וניתן היה לשיר בשפות אחרות. שירים רבים שחוברו עסקו בהאדרת השיטה הקומוניסטית ומפלגת האיחוד הסוציאליסטי ששלטה במדינה. יוצרים שחיברו שירים המבקרים את המשטר נרדפו קשות על ידי השטאזי. לעומתם, יוצרים שחיברו שירים המרוממים את המשטר זכו לטיפוח ופרסום מצד השלטונות. זמרים ששרו שירים עם ביקורת מרומזת כלפי המשטר נרדפו קשות בשנות ה-50 אך לקראת סוף שנות ה-60 גדל מעט החופש.
מוזיקה קלאסית טופחה מאוד, דוגמה לכך היא העובדה שבגרמניה המזרחית היו 50 תזמורות במדינה של כ-17 מיליון איש.
תיאטרון

תיאטרון, כמו שאר ענפי התרבות שימש לפאר את המדינה, הקומוניזם ואת מפלגת האיחוד הסוציאליסטי. בתחילה, הושפע הקולנוע מברטולט ברכט, שהחזיר וקידם אומנים אנטי פשיסטיים רבים. לאחר מכן התפתחה תעשיית תיאטרון בראשות שחקנים ממעמד הפועלים. על אף הליברליזציה התרבותית המוגבלת של שנות ה-70 ערקו אומנים מגרמניה המזרחית עקב הצנזורה המכבידה. אומנים אחרים ניסו לעסוק בתיאטרון לא בברלין המזרחית בירת המדינה, אלא בערים קטנות יותר.
קולנוע

תעשיית הקולנוע במדינה הייתה אקטיבית במידה רבה. תעשייה זו נשלטה על ידי מונופול הסרטים DEFA (ראשי תיבות של Deutsche Film-Aktiengesellschaft). הסרטים צולמו ברוח הריאליזם הסוציאליסטי ועסקו לרוב בשינוי שעברו הפועלים, ממצב של דיכוי תחת הרייך הישן או גרמניה הנאצית לשגשוג תחת השלטון הקומוניסטי החדש. רבים, כמו "ארנסט תלמאן", היו בעלי טון תעמולתי ודידקטי. במשך השנים סטו לפעמים מהמדיניות הרשמית אך לא חצו את גבול הביקורת על השלטונות. הקולנוע המזרח-גרמני היה נתון לפיקוח פוליטי הדוק: ב-1965, כשתמה ההפשרה של חרושצ'וב עם עלייתו של ליאוניד ברז'נייב, השתנו גם הרוחות בוועד המרכזי של מפלגת האיחוד הסוציאליסטי. שנים-עשר סרטים שנחשבו ליברליים מדי נאסרו באחת, וצונזרו עד לנפילת החומה. סרטים אלה נודעו בשם "סרטי מרתף" או "סרטי ארנב" (על שם אחד המפורסמים שבהם, "הארנב הוא אני"' שהביע ביקורת כלפי מערכת המשפט). מעט סרטים זרים יובאו בהתאם לרגולציות הנוקשות של המשטר הקומוניסטי.
טלוויזיה

טלוויזיה הייתה כלי תעמולה חשוב בגרמניה המזרחית. שידורים החלו במהלך שנות ה-50 של המאה ה-20. מתחילת השידורים ועד סופם בין התוכניות המרכזיות הייתה "אקטואל קאמרה" - תוכנית חדשות יומית.
ראו גם

תרבות גרמניה
אוסטלגיה
הפקת "אמא קוראז' וילדיה" (ברטולט ברכט), ברלינר אנסמבל, 1978
Atretochoana eiselti

Atretochoana eiselti הוא מין ממשפחת תולעני המים (Typhlonectidae) שבסדרת חסרי הרגליים, אשר היה ידוע רק משני ממצאים שנשמרו עד גילויו בברזיל בשנת 2011, מה שהופך אותו לאחד מהמינים המסתוריים בעולם. זהו דו-חי גדול בעל גוף דמוי נחש, אשר כמו חסרי רגליים אחרים – אין לו גפיים. A. eiselti הוא החבר הגדול ביותר בקבוצת בעלי ארבע רגליים שאין לו ריאות, כפול בגודלו משאר חסרי הריאות. כתחליף לריאות, בעורו נמצאים נימים רבים המנקבים את שכבת האפידרמיס, ומאפשרים חילוף גזים עם הסביבה. ככל הנראה, הוא יצור מימי החי במקומות בהם הזרם מהיר. Atretochoana eiselti, יחד עם Caecilita iwokramae מגיאנה, יוצאי דופן משאר חברי סדרת חסרי הרגליים בכך שהם שני המינים חסרי הריאות הידועים היחידים.
הוא נבדל באופן משמעותי מחסרי רגליים אחרים, אפילו מאלו הנכללים איתו תחת משפחת תולעני המים, בכך שיש לו נחיריים פנימיים ואטומים, פה גדול יחסית, סנפיר גב בשרני, גולגולת המקנה לו ראש רחב ושטוח ועוד. בנוסף, הוא נבדל מכל אורגניזם אחר בכך שנמצאו בגולגולתו ראיות לשרירים ייחודיים. לא ידוע דבר על התנהגות המין, אך ככל הנראה זהו טורף או לכל הפחות אוכל נבלות.
עד 2011, לא היו אלא שני ממצאים מהמין: אחד, שמוצאו בדרום אמריקה, באוסף במוזיאון ההיסטוריה של הטבע (אנ') שבווינה, ומממצא שני באוניברסיטת ברזיליה. אורכו של הממצא מווינה הוא 72.5 סנטימטר, בעוד שאורכו של הממצא מאוניברסיטת ברזיליה הוא 80.5 סנטימטר.
הערות שוליים

↑  Atretochoana eiselti באתר הרשימה האדומה של IUCN
↑  Marvalee H. Wake and Maureen A. Donnelly (2010), "A new lungless caecilian (Amphibia: Gymnophiona) from Guyana", Proceedings of the Royal Society B: Biological Sciences 277(1683): 915-922.
↑  Nussbaum, Ronald A.; Wilkinson, Mark (1995). "A New Genus of Lungless Tetrapod: A Radically Divergent Caecilian (Amphibia: Gymnophiona)". Proceedings of the Royal Society of London Series B Biological Sciences 261 (1362): 331–339.
↑  Wilkinson, M.; Sebben, A.; Schwartz, E.N.F.; Schwartz, C.A. (1998). "The largest lungless tetrapod: report on a second specimen of Atretochoana eiselti (Amphibia: Gymnophiona: Typhlonectidae) from Brazil", Journal of Natural History 32 (4): 617–627.
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
תוכנית הילברט

תוכנית הילברט הייתה תוכנית שנהגתה בשנות העשרים של המאה ה-20 על ידי דויד הילברט במטרה לבסס באופן ריגורוזי ופורמלי את כל ענפי המתמטיקה.